  ปกติจะเห็นร้านบะหมี่ฮ่องกงหรือร้านราเมนญี่ปุ่นเปิดกันทั่วๆไป แต่วันนี้มาเจอร้านราเมนไต้หวันมาเปิดใหม่อยู่ในห้าง int พระรามสามที่ชั้นหนึ่งของห้าง ร้านตกแต่งแบบเรียบๆดูสบายตามีสองชั้นนั่งแอร์เย็นสบาย มาถึงก็ต้องลองเมนูเด็ดของทางร้านกันหน่อย ราเมนมีให้เลือกทั้งเส้นแบนและเส้นกลมเล็ก วันนี้ลองทั้งสองเส้นเลย ตัวเส้นรสชาติดีนุ่มนวลแต่ไม่ถึงกับเหนียวหนึบทานสบายๆ ส่วนตัวว่าเส้นแบนอาจจะเกาะตัวกันไปนิดแต่เส้นกลมเล็กทานง่ายคล่องคอมาก น้ำซุปเนื้อกลมกล่อมออกเค็มนิดๆซดคล่องคอชื่นใจมาก เนื้อตุ๋นคล้ายเนื้อน่องลายตุ๋นมาได้เปื่อยนุ่มมีเอ็นเปื่อยๆของชอบมาให้ด้วย หมูตุ๋นก็รสชาติดีไม่แพ้กัน ข้าวหน้าหมูตุ๋นเนื้อหมูติดมันตุ๋นมาได้ดีงาม น้ำราดออกรสเค็มนิดๆแต่ไม่เหมือนของญี่ปุ่นคลุกข้าวเติมพริกของทางร้านก็เข้าท่าดี เป็นอีกร้านราเมนที่นำเสนอมาได้ดีและรสชาติดีงามควรมาลองทานกันดู